ทีทีดับบลิว
การเปลี่ยนแปลงและพัฒนาการที่สำคัญ > ปี 2566

| --- | --- |
25 ม.ค. 2566: บริษัท  ทีทีดับบลิว จำกัด (มหาชน)  ได้รับการประกาศผลการขึ้นทะเบียนฉลากคาร์บอนฟุตพริ้นท์ขององค์กร ประจำปี 2565  จาก องค์การบริหารจัดการก๊าซเรือนกระจก (องค์การมหาชน)  สำหรับการประเมินการปล่อยก๊าซเรือนกระจกในกระบวนการผลิตน้ำประปา  โดยมีขอบเขตการดำเนินงานครอบคลุม 3 บริษัท ประกอบด้วย บริษัท ทีทีดับบลิว จำกัด  (มหาชน) บริษัท ประปาปทุมธานี จำกัด และ บริษัท ไทยวอเตอร์โอเปอเรชั่น จำกัด  ซึ่งครอบคลุมการปล่อยก๊าซเรือนกระจก (Greenhouse Gas : GHG) ใน 3 Scope  ประกอบด้วย Scope 1 (การปล่อย GHG ทางตรง), Scope 2 (การปล่อย GHG ทางอ้อมจากการใช้พลังงาน)  และ Scope 3 (การปล่อย GHG  ทางอ้อมด้านอื่นๆ)เพื่อแสดงความมุ่งมั่นในการดูแลรักษาสิ่งแวดล้อมและแสดงความรับผิดชอบต่อการปล่อยก๊าซเรือนกระจกจากการดำเนินธุรกิจขององค์กร  รวมถึงเป็นแนวทางในการตั้งเป้าหมาย และกำหนดวิธีการลดการปล่อยก๊าซเรือนกระจกในอนาคตต่อไป
1  ก.พ. 2566: TTW ไถ่ถอนหุ้นกู้บริษัท ทีทีดับบลิว จำกัด (มหาชน) ครั้งที่  1/2561 ครบกำหนดไถ่ถอนปี พ.ศ. 2566 มูลค่า 1,000 ล้านบาท
28  ก.พ. 2566: TTW ได้รับประกาศนียบัตรการรับรองคาร์บอนฟุตพริ้นท์ขององค์กร  (Carbon Footprint for Organization : CFO)  คำนวณจากปริมาณก๊าซเรือนกระจกที่ปล่อยออกมาจากกิจกรรมต่างๆ  ทั้งการปล่อยก๊าซเรือนกระจกทางตรง (Scope1)  และการปล่อยก๊าซเรือนกระจกทางอ้อมจากการใช้พลังงาน (Scope2) ของบริษัทฯ ในปี  2565 มีปริมาณการปล่อยก๊าซเรือนกระจก จำนวน 69,429 ตันคาร์บอนไดออกไซด์เทียบเท่า
16  มิ.ย. 2566: TTW มีรายชื่อถูกคำนวณอยู่ในดัชนี SETTHSI  สำหรับเป็นข้อมูลที่ใช้ในการคำนวณช่วงระหว่าง 1 ก.ค. - 31 ธ.ค. 2566  ประกาศเมื่อวันที่ 16 มิ.ย. 2566
8  ส.ค. 2566: TTW ได้รับ "การประเมินคุณภาพการจัดประชุมสามัญผู้ถือหุ้น  ประจำปี 2566" หรือ AGM Checklist ที่ 100 คะแนนเต็ม (5 เหรียญ)  โดยสมาคมส่งเสริมผู้ลงทุนไทย
3  ต.ค. 2566: บริษัท ประปาปทุมธานี จำกัด หรือ PTW (บริษัทย่อยของบริษัทฯ)  ได้ลงนามสัญญา  “งานจ้างเอกชนบริหารจัดการผลิตน้ำประปาและบำรุงรักษาเพื่อแก้ไขปัญหาน้ำขาดแคลนในพื้นที่การประปาส่วนภูมิภาคสาขาปทุมธานี  การประปาส่วนภูมิภาคสาขารังสิต (ชั้นพิเศษ) การประปาส่วนภูมิภาคสาขาคลองหลวง”  โดยมีลักษณะของสัญญา คือ  บริหารจัดการผลิตน้ำประปาและบำรุงรักษาระบบผลิตน้ำประปาของโรงผลิตน้ำประปาปทุมธานี  โดยมีปริมาณน้ำขั้นต่ำที่ผลิต (Minimum Order Quantity: MOQ) 358,000 ลบ.ม./วัน  และราคาค่าจ้างผลิตน้ำประปา 6.50 บาท/ลบ.ม. (ไม่รวมภาษีมูลค่าเพิ่ม)  มีการปรับราคาตามดัชนีผู้บริโภคทุกวันที่ 1 ม.ค. ของแต่ละปี  เริ่มปรับราคาครั้งแรกในวันที่ 1 ม.ค. 2668 และมีกำหนดเริ่มส่งน้ำตั้งแต่ 15  ต.ค. 2566 รวมระยะเวลาสัญญา 10 ปี  
14  ต.ค. 2566: สิ้นสุดสัญญาให้สิทธิดำเนินการผลิตและจำหน่ายน้ำประปา 25 ปี  และสัญญาซื้อขายน้ำประปาเพิ่มเติม ของบริษัท ประปาปทุมธานี จำกัด หรือ PTW  (บริษัทย่อยของบริษัทฯ)  ซึ่งประกอบธุรกิจผลิตและจำหน่ายน้ำประปาให้กับการประปาส่วนภูมิภาคในพื้นที่ปทุมธานี-รังสิต
31  ต.ค. 2566: TTW ได้รับประเมินการกำกับดูแลกิจการบริษัทจดทะเบียนไทย “Corporate  Governance Report of Thai Listed Companies 2023”  จากสมาคมส่งเสริมสถาบันกรรมการบริษัทไทยในระดับ “ดีเลิศ” ต่อเนื่องเป็นปีที่  5
6  พ.ย. 2566: TTW  ได้รับการประเมินหุ้นยั่งยืน "SET ESG Ratings" ในระดับ  "AA" โดยตลาดหลักทรัพย์แห่งประเทศไทย
21  พ.ย. 2566: TTW ได้รับมอบโล่รางวัลบริษัทจดทะเบียนที่มีผลการดำเนินงานดีเด่น (Outstanding Company Performance Awards) กลุ่มรางวัลธุรกิจยอดเยี่ยม (Business Excellence) สำหรับกลุ่มที่มีมูลค่าทางการตลาด (Market Capitalization) 30,000 – 100,000 ล้านบาท ในงาน SET Awards 2023 ซึ่งจัดโดยตลาดหลักทรัพย์แห่งประเทศไทยร่วมกับวารสารการเงินธนาคาร
29 พ.ย. 2566: ทริสเรทติ้ง (Tris Rating) คงอันดับเครดิตองค์กรและตราสารหนี้ของ บริษัท ทีทีดับบลิว จำกัด (มหาชน) ที่ระดับ “AA-” ด้วยแนวโน้มอันดับเครดิต “Stable” หรือ “คงที่” 
18 ธ.ค. 2566: TTW  มีรายชื่อถูกคำนวณอยู่ในดัชนี SETESG  สำหรับเป็นข้อมูลที่ใช้ในการคำนวณช่วงระหว่าง 1 ม.ค. - 30 มิ.ย. 2567,  ประกาศเมื่อวันที่ 18 ธ.ค. 2566 (*SETESG Index เดิมคือ SETTHSI Index) 
21 ธ.ค. 2565: TTW รับรางวัลเกียรติคุณ "Sustainability Disclosure Award 2023" จากสถาบันไทยพัฒน์ ต่อเนื่องเป็นปีที่ 5 โดยเป็นการประเมินข้อมูลการดำเนินงานผ่านรายงานการพัฒนาอย่างยั่งยืน (SD Report)  ตามกรอบการรายงาน Global Reporting Initiative (GRI) สะท้อนถึงบทบาทการดำเนินงานขององค์กรต่อการพัฒนาที่ยั่งยืนครบทุกมิติทั้งในด้านสิ่งแวดล้อม สังคม และธรรมาภิบาล (ESG)